1992-ben nagyszerűen szerepelt a kevés pénzzel gazdálkodó March csapatban. 1993-ban a Sauberhez szerződött, több ütközése is volt, de a csapat a következő szezonra is leszerződtette. A monacói nagydíjon szenvedett balesete miatt 19 napig kómában feküdt. Ez az eset, valamint Ayrton Senna és Roland Ratzenberger két héttel korábban bekövetkezett halála már majdnem politikai kérdéssé tette a Formula–1-es versenyek jövőjét. Karl szerencsésen felgyógyult, s még az év vége előtt újra autóba ült. 1995-ben a Sauber színeiben tért vissza a versenypályára, eredményei elmaradtak, ezért négy verseny után visszavonult, de az utolsó két futamra visszaült a Sauberbe.